Avgang: Hvordan kommer man til flyplassen i Bergen?
Man kommer seg til flyplassen i Bergen med kollektivtransport, flybuss og taxi. Bybanen er en del av kollektivtilbudet i Bergen og har eget stoppested i underetasjen på Flesland lufthavn. En enkeltbillett koster bare rundt 40 NOK og reisen tar cirka 45 minutter. Man kan ta Bybanen helt fra Byparken i Bergen. Flybussene går cirka hvert tiende minutt og bruker 30-40 minutter til lufthavnen, med en billettpris for voksne på rundt 130 NOK per vei. Bussene går både fra Bryggen og andre bydeler i Bergen. Det går også an å ta taxi, men det er verdt å merke seg at taksten vil variere i forhold til avreisested og tid på døgnet.